钦定古今图书集成/方舆汇编/职方典/第1225卷 > 《秋登巴陵望洞庭》前人
## 钦定古今图书集成/方舆汇编/职方典/第1225卷 > 《秋登巴陵望洞庭》前人

清晨登巴陵，周览无不极。明湖映天光，彻底见秋色。
秋色何苍然，际海俱澄鲜。山青灭远树，水绿无寒烟。
来帆出江中，去鸟向日边。风清长沙浦，霜空云梦田。
瞻光惜颓发，阅水悲徂年。北渚既荡漾，东流自潺湲。
郢人唱《白雪》，越女歌《采莲》。听此更断肠，凭崖泪如泉。